ZIEMSVĒTKOS 


Savā meldijā. V. 10 


No debesīm es atņesu Jums vēsti jaunu, priecīgu, Ko Dievs 
jums licis sludināt: Jums būs uz Bet lem* aizstaigāt 

Tad klausieties, kas noticis: Jums bērniņš šodien piedzimis 
No izredzētas jaunavas, Par to lai visi līksmojas. 

Viņš ir tas Kristus, mūsu Dievs, Tas palīdzēs jums it 
paties’! Viņš pats ir jūsu Pestītājs, Kas jūs no grēkiem nomaz- 
gāj’s. 

Viņš atnes visu bagātīb’. Tā Debesteva žēlastīb 9 , Ka jums 
ar mums būs mūžīgi Ar prieku dzīvot debesī. 

Nu būs mums visiem priecāties, Lai mēs ar ganiem stei¬ 
dzamies Iet lūkot, ko mums Dievs grib dot, Mums savu Dēlu 
dāvinot 


Savā meldijā! V. 15 

Jūs bērniņi, nāciet ar priecīgu prāt’ Pie silītes Bettemē visi 
nu klāt! To prieku lai katris nu sirsniņā jūt, Ka debesu Tēvs 
savu Dēšu mums sūt’. 

Ak, eita tur kūtī pie silītes ar\ Pie svecītes gaismiņas ska¬ 
tīties var, Kā autiņi tīri tur bērniņu sedz, Par eņģeļiem jaukāku 
guļot to redz* 

Tur guļ viņš, ak bērni, uz salmiem un sien”, To Jāzeps un 
Marija skata arvien. Tur ganiņi Ienāk, un ceļos tie krīt, Un 
gaisā dzied eņģeļi: Dievs pie jums mīt 

Ak, metieties ceļos kā gani ir jūs Un salieciet rociņas, pa¬ 
teikt jums būs, Un līksmojiet priecīgi eņģeļiem līdz: «Tev* mī¬ 
lējām, bērniņ, kas autiņos tīts.» 

Ko dosim mēs, bērni, ko dāvāsim Tev? Ak, saņem mūs pa¬ 
šus par dāvanu sev! Tu negribi mantas, ko pasaule dod, Bet 
sirdi it šķīstu, kas godāt Tev’ prot 






Savā meldijā. V. 82 

Es skaistu rozīt’ zinu No sīkas saknītes; Tā rozīte, ko minu. 
No Jeses cēlusies. Tā plauka dzestrumā Pie aukstas ziemas 
saules, Pie pusnakts tumsībā. 

Šo Jeses skaisto rozi, Ko praviefs sludina. Mums Māra 
atnesusi, Tā šķīstā jaunava. Pēc Dieva padoma Viens bērniņš 
tai ir dzimis Pie pusnakts tumsībā. 

Tu rozīt’ skaistā, jaukā, Tu puķīt’ svētākā, Kam gribi ziedēt 
laukā? Zied’ manā sirsniņā! Kas ticībā Tev’ kopj, Tam sirds no 
saldās smaržas Un dvēs’le pilna top. 


Meid.: No debesim es atnesu. V. 10 

Aust spoža zvaigzne austrumos, Skan prieki Betlēm’s klaju» 
mos, Nu cilvēki un eņģeļi Sāk. jaunu dzīvi draudzīgi. 

Beg tumšās ēnas pagātnē. Gaišs skats mūs vada nākotnē. 
Kur atskan Jēzus Kristus balss, Tur sāpju dienām pienāk gals. 
Tā-zvaigzne debess dziļumos Mums dzīvē jaunu drosmi dos, 
Tā rāda, kurp ceļš staigājams, Kā spraustais mērķis sasnie¬ 
dzams. 


Savā meldijā. V. 66 

Klusa nakts, svēta nakts! Visi dus, nomodā Vēl ir Jāzeps 
un Marija Kūtī Dāvida pilsētā. Jēzus silītē dus. 

Klusa nakts, svēta nakts! Ganiem Dievs novēl pats Dzirdēt 
eņģeļus slavējam, Tuvu, tālu skandinām: Kristus, glābējs, ir 
klāt! 

Klusa nakts, svēta nakts! Dieva Dēls, Tava acs Mirdz mums 
dievišķā mīiībā; Gods Tev, dvesele pestīta, Jo Tu dzimis par 
mums. 


Jo tik ļoti Dievs pasauli mīlējis, ka 
viņš devis savu vienpiedzimušo Dēlu, 
lai neviens, kas viņam tic, nepazustu, 
bet dabūtu mūžīgo dzīvību, 

Jāņa ev. 3, 16. 


R^a «P»-l 





